ເງິນຣູ​​ເບິ​ລ ຂອງ​ຣັດ​ເຊຍ ​ຕົກ​ຕ່ຳລົງ ​ຢ່າງເປັນ​ປະຫວັດການ ​ອີກ​ເທື່ອ​ນຶ່ງ
ວັງ​ Kremlin ​ໄດ້​ພະຍາຍາມ ​ໃຫ້​ຄວາມ​ໝັ້ນ​ໃຈ​ ແກ່​ພົນລະ​ເມືອງຣັດ​ເຊຍວ່າ ການ​ຕົກ​ລາຄາ​ ຂອງ​ເງິນຕາ ຈະ​ເປັນ​ພຽງ​ຊົ່ວຄາວ ​ແລະວ່າ ​ຄ່າເງິນຣູ​​​ເບິ​ລ ຈະສູງ​ຂຶ້ນ​ຄືນອີກ​ ໃນ​ທີ່​ສຸດ.
ລາຄາເງິນຣູເບິລຂອງຣັດເຊຍ ໄດ້ຕົກຕ່ຳລົງ ຢ່າງເປັນປະຫວັດ ການອີກເທື່ອນຶ່ງ ເຖິງແມ່ນວ່າ ຣັດເຊຍໄດ້ພະຍາຍາມ ຢ່າງສຸກ ເສີນທີ່ຈະຄ້ຳຊູ ການລຸດລົງຢ່າງໄວຂອງເງິນຕາຂອງຕົນ ກໍຕາມ ໃນການເຄື່ອນໄຫວ ທີ່ບໍ່ໄດ້ປະກາດລ່ວງໜ້າ ເມື່ອຕອນແລງ ຂອງວັນຈັນວານນີ້ ທະນາຄານກາງຂອງມົສກູ ໄດ້ເພີ້ມອັດຕາ ດອກເບ້ຍຂຶ້ນ ເປັນ 17 ເປີເຊັນ ຈາກ 10 5 ເປີເຊັນ ການເຄື່ອນໄຫວດັ່ງກ່າວມີຂຶ້ນ ຫຼັງຈາກທີ່ເງິນຕາຂອງຣັດເຊຍ ໄດ້ປະສົບກັບການຕົກລາຄາຢ່າງໃຫຍ່ ໃນມື້ດຽວ ນັບຕັ້ງແຕ່ ວິກິດການທາງການເງິນຂອງຣັດເຊຍ ເມື່ອປີ 1998 ລາຄາເງິນຣູເບິລ ໄດ້ຟື້ນສູງຄືນມາບຸດດຽວໃນວັນອັງຄານມື້ນີ້ ກ່ອນຈະ ຕົກລົງສູ່ລະດັບຕ່ຳສຸດ ຢ່າງບໍ່ເຄີຍມີມາກ່ອນ ມາເຖິງຕອນບ່າຍ ຢູ່ມົສກູ ເງິນນຶ່ງດອນລາ ແມ່ນຊື້ໄດ້ 66 ຣູເບິລ ການດຳເນີນຄວາມພະຍາຍາມຂອງຣັດເຊຍໃນມື້ນີ້ ແມ່ນເປັນຄັ້ງທີ່ມີການປະສານງານພ້ອມພຽງກັນຢ່າງໃຫຍ່ທີ່ສຸດ ເພື່ອຈະຢຸດການຕົກຕ່ຳລົງຂອງຄ່າຂອງເງິນຣູເບິລ ທີ່ໄດ້ຕົກລາຄາເກືອບເຖິງ 50 ເປີເຊັນ ໃນປີນີ້ ໃນການແລກປ່ຽນກັບເງິນດອນລາສະຫະລັດ ພຽງເມື່ອອາທິດແລ້ວນີ້ເອງ ຣັດເຊຍກໍໄດ້ພະຍາຍາມ ແຕ່ບໍ່ປະສົບ ຜົນສຳເລັດ ທີ່ຈະຢຸດການຕົກລາຄາ ຂອງເງິນຕາຂອງຕົນ ດ້ວຍ ການເພີ້ມອັດຕາດອກເບ້ຍຂຶ້ນ ນຶ່ງເປີເຊັນ ເງິນຕາຣັດເຊຍ ໄດ້ຕົກຢູ່ພາຍໃຕ້ການກົດດັນຢ່າງໜັກ ທ່າມກາງ ການລົງໂທດຕ່າງໆ ຂອງບັນດາປະເທດຕາເວັນຕົກ ຍ້ອນວິກິດ ການ ໃນຢູເຄຣນ ແລະ ລາຄານ້ຳມັນທີ່ລຸດລົງນັບມື້ນັ້ນ ວັງ Kremlin ໄດ້ພະຍາຍາມ ໃຫ້ຄວາມໝັ້ນໃຈແກ່ພົນລະເມືອງ ຣັດເຊຍ ວ່າ ການຕົກລາຄາຂອງເງິນຕາ ຈະເປັນພຽງຊົ່ວຄາວ ແລະ ວ່າ ລາຄາເງິນຣູເບິລ ຈະສູງຂຶ້ນຄືນອີກໃນທີ່ສຸດ